Теодор Траянов
Пред невидимия враг

chitanka.info

Ний плачем и се молим,

в сърцата бавно тлее

копнението тъмно

на овенчана нощ,

ний тръпнем и се молим,

надгробен вятър вее

над зиналата пустош,

над черна лобна площ!

Ръка безплътна хищно

последен цвят ограби,

живот и смърт се сливат,

настава новий плен,

ний плачем и се молим,

очите ни са слаби

лъчите да догонят

на наший сетен ден!

Ний плачем и се молим,

готови пак да идем

по друмищата страшни

на мрачната съдба,

ний тръпнем и се молим

на наший враг невидим,

лика си да отвие

в последната борба!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.